आग लगने के दौरान किस तरह आग से काबू पाया जाए। इस संबंध में फायर स्टेशन झज्जर के इंचार्ज बिजेंद्र डागर ने जिला कारागार कर्मियों को फायर सेफ्टी के गुर बताएं। इस दौरान जेल कर्मियों को डीजल और पेट्रोल से आग लगने, एलपीजी सिलेंडर में आग लगने और धातुओं सहित अन्य वस्तुओं में आग लगने पर कैसे काबू पाया जा सकता है। इस बारे में विस्तार से जानकारी दी गई। करीब एक घंटे तक जेल प्रांगण में आग बुझाने के तमाम ¨बदुओं पर विस्तार से चर्चा करते हुए प्रेक्टिल भी करवाया गया। डागर ने बताया कि जेल प्रबंधन की ओर से उनको पत्र मिला था कि जेल में कार्यरत कर्मियों को फायर सुरक्षा के बारे में जानकारी दी जाए। इसी क्रम में मंगलवार को जेल प्रांगण में जेल कर्मियों को फायर सुरक्षा के संबंध में जानकारी देने के लिए पहुंचे हैं। यहां मुख्य रूप से जेल अधीक्षक दयाचंद मंदोला, डीएसपी जेल अनिल शर्मा सहित अन्य भी मौजूद रहे।